
ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του ρυμοτομικού σχεδίου Αθηνών με το χαρακτηρι¬ 
σμό χώρου ανέγερσης σχολείου και καθορισμός των όρων και πε¬ 
ριορισμών δόμησης αυτού.,. 1 

Έγκριση τοπικού ρυμοτομικού σχεδίου στην εκτός σχεδίου περιοχή 
του δήμου Σαλαμίνας (Ν. Αττικής) για τον καθορισμό χώρου 
ανέγερσης κέντρου υγείας και καθορισμός όρων και περιορισμών 
δόμησης αυτού. 2 

ΑΠΟΦΑΣΕΙΣ 

Έγκριση γενικού πολεοδομικού σχεδίου κοινότητας Βασιλικού Ν. 
Εύβοιας. 3 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Τροποποίηση του ρυμοτομικού σχεδίου Αθηνών με το χαρακτηρισμό 

χώρου ανέγερσης σχολείου και καθορισμός των όρων και περιορι¬ 
σμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. Δ/τος της 17.7.1923 «περί σχεδίων πόλεων 
κ.λπ.», όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3, 9, 29 και 70 αυτού. 

2. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 3, 4 (παρ. 1) και 9. 

3. Τις διατάξεις του Ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

4. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παρ, 1. 

5. Την υπ’ αρ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

6. Την υπ’ αρ. Υ. 1436/1987 απόφαση του Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β/ 16.10.87). 

7. Τις υπ’ αρ. 1847/1986 και 539/1987 γνωμοδοτήσεις του δη¬ 
μοτικού συμβουλίου Αθηναίων. 

8. Τις υπ’ αρ. 268/1986 και 236/1987 γνωμοδοτήσεις του Κε¬ 


ντρικού Συμβουλίου Χωροταξίας, Οικισμού και Περιβάλλοντος. 

9. Την υπ’ αρ. 719/1987 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Αθηνών στο 
τμήμα της πόλης, που έχει χαρακτηρισθεί ως παραδοσιακό με το από 
21.9.1979 Π. Δ/γμα <<πε Ρ ι χαρακτηρισμού ως παραδοσιακού τμήμα¬ 
τος της πόλεως των Αθηνών (Ιστορικό Κέντρο)» (ΦΕΚ 567/Δ) και ειδι¬ 
κότερα στην περιοχή Μεταξουργείου με το χαρακτηρισμό του οικοδομι¬ 
κού τετραγώνου που περικλείεται από τις οδούς Λεωνίδου, Γιατράκου, 
Κεραμεικού και Μυλλέρου ως χώρου ανέγερσης σχολείου, όπως φαίνε¬ 
ται στο σχετικό πρωτότυπο διάγραμμα σε κλίμακα 1:500, που έχει θε¬ 
ωρηθεί από την Προϊστάμενο της Δ/νσης Τοπογραφικών Εφαρμογών 
με την υπ’ αρ. 1410/1988 πράξη του και που συνοπτικό του αντίτυπο 
δημοσιεύεται με το παρόν διάταγμα. 

Άρθρο 2. 

Καταργείται η προβλεπόμενη από το εγκεκριμένο σχέδιο στοά στα 
οικόπεδα, που βρίσκονται στο χαρακτηριζόμενο με το προηγούμενο άρ¬ 
θρο χώρο σχολείου, όπως φαίνεται στο ίδιο διάγραμμα. 

Άρθρο 3. 

Οι όροι και περιορισμοί δόμησης του παραπάνω χαρακτηριζομένου 
χώρου σχολείου καθορίζονται ως εξής: 

α) Μέγιστο επιτρεπόμενο ύψος των ανεγερθησομένων κτιρίων έντεκα 
και μισό (11,50) μέτρα. 

Υπεράνω του παραπάνω οριζομένου μεγίστου ύψους επιβάλλεται η 
κατασκευή κεραμοσκεπούς στέγης με μέγιστο ύψος αυτής δύο (2) μέ¬ 
τρα. 

β) Η θέση, η μορφή και ο όγκος των κτιρίων εγκρίνονται από την Επι¬ 
τροπή Πολεοδομικού και Αρχιτεκτονικού Ελέγχου (ΕΠΑΕ). 

Άρθρο 4. 

Η ισχύς του παρόντος διατάγματος αρχίζει από τη δημοσιεύσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 15 Φεβρουάριου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

: ' (2) 

Έγκριση τοπικού ρυμοτομικού σχεδίου στην εκτός σχεδίου περιοχή του 

δήμου Σαλαμίνας (Ν. Αττικής) για τον καθορισμό χώρου ανέγερσης 

κέντρου υγείας και καθορισμός όρων και περιορισμών δόμησης αυ¬ 
τού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) και 
ειδικότερα το άρθρο 26, όπως αντικαταστάθηκε με την παραγρ. 13 του 
άρθρου 8 του Ν. 1512/1985 «Τροποποίηση και συμπλήρωση πολεο¬ 
δομικών διατάξεων, ρύθμιση συναφών θεμάτων και θεμάτων του Τα¬ 
μείου Νομικών» (ΦΕΚ 4/Α). 

2. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 7,8 (παρ. 1) και 9 όπως 
τροποποιήθηκαν με το άρθρο 13 του Ν. 1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ) και άλλες σχε¬ 
τικές διατάξεις» (ΦΕΚ 141/Α). 

3. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

4. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληροπή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

5. Την υπ’ αριθ. Υ. 1436/ 15.10.1987 απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

6. Την υπ’ αριθ. 321/συν. 40/1987 γνωμοδότηση του Κεντρικού 
Συμβουλίου Χωροταξίας, Οικισμού και Περιβάλλοντος. 

7. Την υπ’ αριθ. 146/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 


Άρθρο 1. 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
του δήμου Σαλαμίνας (Ν. Αττικής) για τον καθορισμό χώρου ανέγερσης 
κέντρου υγείας, όπως φαίνεται με στοιχεία Α,Β,Γ,Δ,Α στο σχετικό πρω¬ 
τότυπο διάγραμμα σε κλίμακα 1:1000 που έχει θεωρηθεί από τον 
Προϊστάμενο της Δ/νσης τοπογραφικών Εφαρμογών με την υπ’ αριθ. 
20708/1988 πράξη του και που συνοπτικό του αντίτυπο δημοσιεύεται 
με το παρόν διάταγμα. 

Άρθρο 2. 

Οι όροι και περιορισμοί δόμησης του παραπάνω χώρου καθορίζονται 
ως εξής: 

- Μέγιστο ποσοστό κάλυψης: είκοσι τοις εκατό (20%) της επιφάνειας 
αυτού. 

- Συντελεστής δόμησης: δύο δέκατα (0,2). 

- Μέγιστο επιτρεπόμενο ύψος των κτιρίων: οκτώμισυ (8,5) μέτρα. 

- Ελάχιστη απόσταση του κτιρίου από την πλευρά της λεωφόρου Φανε¬ 
ρωμένης: είκοσι (20) μέτρα και από τα λοιπά πλάγια όρια: δέκα (10) 
μέτρα. 

Άρθρο 3. 

Η ισχύς του παρόντος διατάγματος αρχίζει από τη δημοσίευση του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Απριλίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΑΠΟΦΑΣΕΙΣ 

(3) 

Έγκριση γενικού Πολεοδομικού σχεδίου κοινότητας Βασιλικού Ν. Εύ¬ 
βοιας. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ,ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1337/1983 «Επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33/Α) και ειδι¬ 
κότερα το άρθρο 3. 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α) και ειδικότερα το άρθρο 23 παράγρ. 1. 

3. Τις διατάξεις του Ν. 1685/87 «Κύρωση και τροποποίηση της 
από 14.11.86 πράξεως νομοθετικού περιεχομένου «Επιβολή αγορανο- 
μικού ελέγχου κ.λπ.» (ΦΕΚ 27/Α) και ειδικότερα το άρθρο 4 παράγρ. 
2 και την σε εκτέλεση αυτής υπ’ αριθ. 19523/833/ 3.3.88 απόφαση 
του Αναπληρωτή Υπουργού Περιβάλλοντος, Χωροταξίας και Δημο¬ 
σίων Έργων «Παράταση προθεσμίας έγκρισης Γενικού Πολεοδομικού 
Σχεδίου» (ΦΕΚ 208/Δ/88). 

4. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

5. Την υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκη» (ΦΕΚ 
549/Β). 

6. Την υπ’ αριθ. Γ4δ/15883/ 8.2.88 κοινή απόφαση του Υπουργού 
Προεδρίας της Κυβερνήσεως και του Αναπληρωτή Υπουργού Περιβάλ¬ 
λοντος, Χωροταξίας και Δημοσίων Έργων (ΦΕΚ 142/Β/ 15.3.88). 

7. Την υπ’ αριθ, 72655/ 3582/87 απόφαση του Αναπληρωτή 
Υπουργού Περιβάλλοντος Χωροταξίας και Δημοσίων Έργων «Κίνηση 
της διαδικασίας σύνταξης του γενικού πολεοδομικού σχεδίου Βασιλικού 
(Ν. Εύβοιας)» (ΦΕΚ 1171/Δ/87). 

8. Το υπ’ αριθ. 8259/ΕΠΑ/1171/ 11.8.86 έγγραφο του τμήμα¬ 
τος πολεοδομίας και ΠΕ Νομαρχίας Εύβοιας «Αποστολή β* φάσης γενι¬ 
κού πολεοδομικού σχεδίου Βασιλικού και Αμαρύνθου» προς τους αρμό¬ 
διους φορείς. 

9. Το υπ’ αριθ. 1703/ 12.11.86 έγγραφο του αγροτικού συλλόγου 
Βασιλικού Χαλκίδος. 

10. Το υπ’ αριθ. 389/2.10.86 έγγραφο των ΕΛΤΑ Βασιλικού. 

11. Το υπ’ αριθ. Ζ. 4014/25.4.86 έγγραφο της Διεύθυνσης Γεωρ¬ 
γίας Νομαρχίας Εύβοιας. 

12. Το υπ’ αριθ. Ζ. 645/8.4.86 έγγραφο του Δασαρχείου Χαλκί¬ 
δας. 

13. Το υπ’ αριθ. 8145/3.11.86 έγγραφο της Δ/νσης Συγκοινω¬ 
νιών Νομαρχίας Εύβοιας. 

14. Το υπ’ αριθ. 2551/11.9.86 έγγραφο του Υπουργείου Πολιτι¬ 
σμού ΙΑ Εφορεία Προϊστορικών και Κλασικών Αρχαιοτήτων, 

15. Το υπ’ αριθ. 962/2.10.86 έγγραφο του Λιμενικού Ταμείου 
Χαλκίδας. 

16. Το υπ’ αριθ. 532563/24.9.86 έγγραφο του ΕΟΤ. 

17. Το υπ’ αριθ. Φ 119/15577/ 28.8.86 έγγραφο της Οικονομι¬ 
κής Εφορείας Χαλκίδας, 

18. Το υπ’ αριθ, 7640/25.9.86 έγγραφο της Δ/νσης Δευτεροβάθ¬ 
μιας Εκπαίδευσης Νομαρχίας Εύβοιας. 

19. Το υπ’ αριθ. 1963/29.9.86 έγγραφο της ΤΥΔΚ Νομαρχίας 
Εύβοιας. 

20. Το υπ’ αριθ. 1885/29,9.86 έγγραφο του 1ου Γραφείου Πρωτο¬ 
βάθμιας Εκπαίδευσης Νομαρχίας Εύβοιας. 

21. Το υπ’ αριθ. 4473/20.10.86 έγγραφο του Τμήματος Κοινωνι¬ 
κής Πρόνοιας Νομαρχίας Εύβοιας. 

22. Το υπ’ αριθ. 1172/8.10.86 έγγραφο της 1ης Εφορείας Νεότε¬ 
ρων Μνημείων. 

23. Το υπ’ αριθ. Φ. 8/7594 έγγραφο της Νομαρχίας Εύβοιας. 

24. Το υπ’ αριθ. 504/9597/ 25.8,86 έγγραφο του ΟΤΕ. 

.25. Την υπ’ αριθ, 18/1987 απόφαση του Κοινοτικού Συμβουλίου 
Βασιλικού. 

26. Το υπ’ αριθ. 1582 Φ. 701.1/ 20.8.86 έγγραφο της πυροσβε¬ 
στικής υπηρεσίας. 

27. Το γεγονός ότι οι υπόλοιποι φορείς δεν απάντησαν μέχρι σήμερα. 


28. Την υπ’ αριθ. πρακτ. 12 θέμα 15ο γνωμοδότηση του Συμβου¬ 
λίου Χωροταξίας, Οικισμού και Περιβάλλοντος Ν. Εύβοιας, αποφασί¬ 
ζουμε: 

1) Εγκρίνεται το Γενικό Πολεοδομικό Σχέδιο (Γ.Π.Σ.) της κοινότη¬ 
τας Βασιλικού Εύβοιας, όπως τα όριά του προσδιορίζονται με κόκκινη 
γραμμή στο χάρτη Π. 1.11 σε κλίμακα 1:5.000. Κυρίως το ως άνω 
σχέδιο περιλαμβάνει: 

Α. Την πολεοδομική οργάνωση του οικισμού για πληθυσμιακό μέγεθος 
9.000 περίπου κατοίκων μονίμων και 4.000 περίπου κατοίκων επο¬ 
χιακών. 

Β. Την επέκταση του σχεδίου πόλης σε εκτάσεις αραιοδομημένες και 
αδόμητες 400 περίπου στρεμμάτων με την δημιουργία πέντε πολεοδο¬ 
μιών ενοτήτων με τις εξής πυκνότητες και μέσο συντελεστή δόμησης 
όπως φαίνεται στο χάρτη Π. 1.4, 1.5 σε κλίμακα 1:5.000 ως εξής: 


Π.Ε. 

1 

μέση πυκνότητα 

173κατ/Ηα 

Μέσος σ.δ. 

1,6 

» 

II 


177κατ/Ηα 

» . 

1,8 

» 

1Η 


176κατ/Ηα , 

» 

. 1,7 


IV 


165κατ/Ηα 

* 

1,4 


V 


147κατ/Ηα 

» 

1,1 


Γ. Τον προσδιορισμό των χρήσεων γης όπως φαίνονται αναλυτικά 
στους χάρτες Π. 1.3.2, Π. 1.2 και Π.1,11. σε κλίμακα 1:5.000 και ει¬ 
δικότερα: 

- Τη διατήρηση της γενικής κατοικίας σε όλο τον οικισμό πλην των πε¬ 
ριοχών με ειδικές χρήσεις ή με χρήση αμιγούς κατοικίας, όπως ειδικό¬ 
τερα θα καθοριστεί από την πολεοδομική μελέτη. 

- Τη διατήρηση και καλύτερη οργάνωση του κέντρου του οικισμού στο 
Βασιλικό και τόνωση του κέντρου στην παραλία Λευκαντιού, 

- Τη χωροθέτηση κεντρικής πλατείας στο Βασιλικό, μαζί με πνευμα¬ 
τικό κέντρο. 

- Τη χωροθέτηση ζώνης πρασίνου - αθλητισμού και χώρου Λυκείου κα¬ 
θώς επίσης και ζώνης χονδρεμπορίου και ειδικών χρήσεων. . 

- Τη χωροθέτηση ζώνης τουρισμού - αναψυχής σε συνδυασμό με χώρο 
πρασίνου, γήπεδο και κολυμβητήριο. 

Στην ίδια ζώνη προτείνεται η διερεύνηση της δυνατότητας χωροθέ- 
τησης αρχαιολογικού μουσείου. 

- Τη χωροθέτηση κέντρου υγείας και κοινοτικής αγοράς. 

- Τη χωροθέτηση τριών παιδικών σταθμών, πέντε νηπιαγωγείων και 
τριών δημοτικών σχολείων. 

- Για την διοίκηση - υπηρεσίες προτείνεται συστέγαση των υπηρεσιών 
πταισματοδικείου, υποθηκοφυλάκειου, οικονομικής εφορίας, δημόσιου 
ταμείου στην κεντρική περιοχή του οικισμού. 

- Συστέγαση των υπηρεσιών αστυνομίας, πυροσβεστικής, δασονομείου 
σε θέση που να εξασφαλίζει άνετη προσπέλαση οχημάτων και στέγαση 
των υπηρεσιών του ΟΤΕ στη δική του ιδιοκτησία. 

Προτείνεται η μετατροπή ορισμένων από τους υπάρχοντες ελεύθε¬ 
ρους χώρους στην εντός σχεδίου περιοχή σε πλατείες ή παιδικές χαρές. 

Δ. Την γενική εκτίμηση της χωρητικότητας των πολεοδομικών ενοτή¬ 
των σε κατοίκους των αναγκών σε γη (Ηα) για κοινωνική υποδομή σ’ 
επίπεδο πόλης και των αναγκών σε γη (Ηα) για κοινωνική υποδομή 
στις πολεοδομικές ενότητες όπως αναφέρονται στους πίνακες Α- 
11.2.1α και Α-11.6. 

Ε. Τον καθορισμό ζωνών οικονομικών και θεσμικών κινήτρων καθώς 
και ζωνών αναπτυξιακών και εξυγίανσης κατοικίας, όπως φαίνεται 
στους χάρτες Π-1.7, Π-1.8, Π-1.6.1 σε κλίμακα 1:10.000. Ειδικό¬ 
τερα προτείνονται ο καθορισμός ζωνών κοινωνικού συντελεστή και αγο¬ 
ράς συντελεστή - ζώνης τουρισμού - αναψυχής - ζώνης χονδρεμπορίου - 
ζώνης κεντρικών λειτουργιών και λιανικού εμπορίου. 

ΣΤ, Τις προτάσεις για τα απαραίτητα έργα και μελέτες δικτύων υποδο¬ 
μής όπως σημειώνονται στους χάρτες Π-2.1.1 και Π-2.1.2.(μεταφο¬ 
ρική υποδομή ευρύτερης περιοχής και οικισμού) Π-2.2,2.2. (ύδρευση 
οικισμού), Π-2.3.2 και Π-2.4.2 (αποχέτευση όμβριων - ακαθάρτων) 
Π- 

2.6.2 και Π-2.7.2 (ενεργειακό και τηλεπικοινωνιακό σύστημα οικι¬ 
σμού), Π-3.1.2. Π-3.2, Π-3.3 (Πυροπροστασία οικισμού, προστασία 
οικισμού από σεισμό και θεομηνίες) και ειδικότερα: 
α) Μεταφορική υποδομή. 

Προτείνεται η χάραξη του νέου εθνικού δρόμου που θα παρακάμπτει 
βόρεια τον οικισμό, σε συνδυασμό με μονοδρομήσεις του σημερινού εθνι¬ 
κού δρόμου και τμήματος του δρόμου προς Λευκαντί. 

Προτείνεται δε η απομάκρυνση της κυκλοφορίας οχημάτων από την 
παραλία Λευκαντιού. 

Οι πιο πάνω κυκλοφοριακές ρυθμίσεις όσον αφορά τον οικισμό προ- 
τείνεται να συμπληρωθούν με προτάσεις πεζοδρομήσεων τόσο στο κέ- 

ντρο του οικισμού, όσο στην παραλία Λευκαντιού, όπως και κατά μήκος 
του άξονα που συνδέει το Βασιλικό με το Λευκαντί. 
β) Ύδρευση - αποχέτευση όμβριων, ακαθάρτων. 

Καθορίζονται οι βασικοί αγωγοί του δικτύου ύδρευσης καθώς και η 
θέση του αντλιοστασίου. 

Καθορίζονται τά σημεία εκβολής των ακαθάρτων και των όμβριων 
καθώς και η συλλεκτήρια τάφρος των όμβριων, 
γ) Ενεργειακό και τηλεπικοινωνιακό σύστημα. 

Καθορίζεται το πρωτεύον εναέριο δίκτυο επί κυκλικών στύλων κα¬ 
θώς και οι σταθμοί μετασχηματισμού και το κέντρο τηλεπικοινω¬ 
νιών. 

δ) Πυροπροστασία - προστασία από σεισμό - θεομηνίες. 

Καθορίζονται τα σημεία υδροληψίας και οι κατάλληλοι χώροι για συ¬ 
γκέντρωση του κοινού σε περίπτωση σεισμού, 

Ζ. Προτείνεται η λήψη μέτρων προστασίας του περιβάλλοντος όπως ση¬ 
μειώνονται στον χάρτη Π-1.9 σε κλίμακα 1:25.000 και ειδικότερα: 

- Καθορίζεται ζώνη προστασίας χώρων ιστορικού ενδιαφέροντος. 

- Καθορίζεται ζώνη προστασίας ακτών και χερσαίων οικοσυστημάτων 
ειδικού ενδιαφέροντος. 

- Απομακρίνονται όι οχλούσες βιομηχανίες από τον οικισμό. 

- Καθορίζεται ζώνη με περιορισμούς για την προστασία θερμής πηγής. 

- Καθορίζονται ζώνες για ειδικές μελέτες (π.χ. βιοτεχνικό πάρκο, με¬ 


λέτη αναβάθμισης βάλτου κ.λπ.). 

Η. Ακριβή αντίγραφα των παραπάνω δέκα τριών (13) πρωτοτύπων 
χαρτών και δύο (2) πινάκων (θεωρημένα από τον Προϊστάμενο της Δ/ 
νσης τοπογραφικών Εφαρμογών με την υπ’ αριθ. πράξη του θα είναι 
ανηρτημένα επί 20 μέρες από τη δημοσίευση της απόφασης αυτής'στη\ 
Εφημερίδα της Κυβερνήσεως στο τμήμα Σχεδίων και Αρχείου της Δ/ 
νσης Πολεοδομικών Εφαρμογών, του Υπουργείου Περιβάλλοντος, Χω¬ 
ροταξίας και Δημοσίων Έργων, Πουλίου και Αμαλιάδος 17, για νά λά- 
, βουν γνώση οι ενδιαφερόμενοι. 

Θ. Εντός της περιοχής Γενικού Πολεοδομικού Σχεδίου και ειδικότερα 
στις εκτός σχεδίου περιοχές που περιλαμβάνονται σ’ αυτό, οικοδομικές 
άδειες που έχουν εκδοθεί με τις προγενέστερες ισχύουσες διατάξεις ή 
■έχει υποβληθεί στην αρμόδια πολεοδομική αρχή ο πλήρης φάκελος με 
τα απαραίτητα για την έκδοση της οικοδομικής άδειας στοιχεία, μέχρι 
την ημερομηνία δημοσίευσης της παρούσας απόφασης, εκτελούνται 
όπως εκδόθηκαν ή εκδίδονται βάσει των υποβληθέντων στοιχείων. 

2) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 2 Μαρτίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

